KOMISSION ASETUS (EY) N:o 1770/95,
annettu 24 päivänä heinäkuuta 1995,
viininvalmistuksesta peräisin olevien ja interventioelinten hallussaan pitämien alkoholien yksittäisillä tarjouskilpailuilla vientiin myymisen aloittamisesta annetun komission asetuksen (EY) N:o 360/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon asetuksen (ETY) N:o 822/87 35, 36 ja 39 artiklassa tarkoitetuista tislauksista saatujen ja interventioelinten hallussaan pitämien alkoholien myymistä koskevista yleisistä säännöistä 12 päivänä joulukuuta 1988 annetun neuvoston asetuksen (ETY) N:o 3877/88 (1),
sekä katsoo, että
komission asetuksessa (ETY) N:o 377/93 (2), sellaisena kuin se on viimeksi muutettuna asetuksella (EY) N:o 3152/94 (3), vahvistetaan neuvoston asetuksen (ETY) N:o 822/87 (4), sellaisena kuin se on viimeksi muutettuna asetuksella (EY) N:o 1544/95 (5), 35, 36 ja 39 artiklassa tarkoitetuilla tislauksilla saatujen ja interventioelinten hallussaan pitämien alkoholien myyntiä koskevat yksityiskohtaiset säännöt,
on yhteisön edun mukaista, että yksittäisten tarjouskilpailujen N:o 170/94 ja N:o 171/94 avaamisesta annetun komission asetuksen (EY) N:o 360/95 (6) mukaisesti kilpailutetun alkoholin myynti toteutetaan kyseisessä asetuksessa säädettyjä, erityisesti käyttöä ja jalostusta koskevia edellytyksiä noudattaen; näin ollen on suotavaa, että tarjouskilpailun voittajan sallitaan lykätä tarjouskilpailulla myytyjen alkoholien maksaminen 26 päivään syyskuuta 1995,
olisi kuitenkin varmistettava myös tasavertaisen kohtelun noudattaminen toimijoiden osalta ja näin ollen olisi varastointikustannuksista vastaamiselle alkujaan vahvistettu määräpäivä pysytettävä entisellään, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 360/95 6 artiklan 2 kohta seuraavasti:
"2. Tarjouskilpailun voittajan on maksettava hänelle tässä asetuksessa tarkoitetuilla tarjouskilpailuilla myydyt alkoholit sekä otettava vastatakseen niiden mahdollisista varkauksista, hävikeistä tai tuhoutumisesta viimeistään 26 päivänä syyskuuta 1995. Tarjouskilpailun voittajan on otettava vastatakseen kyseisen alkoholin varastointikustannuksista viimeistään 26 päivänä kesäkuuta 1995."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 26 päivänä kesäkuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä heinäkuuta 1995.